USB 3.0
USB 3.0 je treća glavna verzija standarda Universal Serial Bus (USB) za povezivanje računara i elektroničkih uređaja. USB 3.0 dodaje novu brzinu prijenosa (SuperSpeed USB) koji može prenositi podatke do 5 Gbit/s (625 MB/s), što je oko 10 puta brže od USB 2.0 standarda. Obično proizvođači razlikuju USB 3.0 konektore od USB 2.0 tako što koriste plavu boju za USB 3.0 utore i inicjiale SS (SuperSpeed). USB 3.1, objavljen u julu 2013, je nasljednik USB 3.0 standarda. USB 3.1 i dalje ima istu SuperSpeed (5 Gbit/s) brzinu prenosa, i to se naziva USB 3.1 Gen 1, dok novi SuperSpeed + način prijenosa se zove USB 3.1 Gen 2 koji može prenositi podatke do 10 Gbit/s preko postojećih USB konektora tipa A i a preko USB-C 10 Gbit/s (1250 MB/s), dvostruko brže od USB-a 3.0. USB 3.2, objavljen je u septembru 2017, nasljednik je USB 3.1 standarda. I dalje ima postojeće USB 3.1 SuperSpeed i SuperSpeed+ modove prenosa, i uvodi dva nova načina SuperSpeed+ prijenosa preko USB-C konektora dvotračnu operaciju što rezultira brzinama prijenosa od 10 i 20 Gbit/s (1250 i 2500 MB/s).